واد بوزنيقة

واد بوزنيقة، هو واد موسمي تايخوي فلپلاج ديال بوزنيقة، تايقطع لهضبة التحتانية ديال الشاوية، و تايفصل بين جماعة بوزنيقة و جماعة الشراط، وسط لإقليم د بنسليمان لي كاين فجهة الدار البيضا سطات ف لمغريب.{
 "type": "FeatureCollection",
 "features": [
 {
  "type": "Feature",
  "properties": {},
  "geometry": {
  "type": "Point",
  "coordinates": [
   -7.147107,
   33.820462
  ]
  }
 }
 ]
}

 لموضع 
تايقطع واد بوزنيقة جماعة عين تيزغة، وجماعة بوزنيقة فإقليم بنسليمان، وسط لأراضي لفلاحية ديال لمنطقة، قبل ما يوصل للمدينة ديال بوزنيقة فين كايتبناو فالجناب ديالو إقامات دالسكنة ومشاريع د لبني كبيرة.

بعد ما تايخرج من لمدينة، تايقطع واد بوزنيقة لحي الصناعي ديال مدينة بوزنيقة، بعدها تايوصل للݣولف ديال بوزنيقة و تايقسمو على جوج، فالمنطقة السياحية دالشط ديال پلاج بوزنيقة، هاد لمنطقة، هيئو فيها لواد بطريقة كاتسمح للإقامات السياحية لي فالشط باش تستافد من لجمالية ديال لواد.

ف لأخير تايوصل لواد للمصب ديالو بين لپلاج دالرملة ديال الشراط على ليمن، و جرف ديال لحجر مرتافع على ليسر فالجماعة ديال بوزنيقة.

 التضاريس 
وصلة=//upload.wikimedia.org/wikipedia/commons/thumb/4/47/Mouth of the Bouznika River 2.jpg/220px-Mouth of the Bouznika River 2.jpg|تصغير|دار قريبة للواد ديال بوزنيقة|269x269بك
واد بوزنيقة هو واد موسمي، تاينشط بشكل كبير ف شّتوة، أما الشكل ديال لواد، فهو ضعيف ف لارتفاع ديال السفوح لي ماكايتفوتوش 15 ميترو ف ف لمنبع ديال لواد، أما لإنحدار ديال السفوح، فهو قوي فالجهة ليمنة د لواد مقارنة مع الجهة ليسرة، بالنسبة للقاع ديال لواد فهو واسع شوي، و فيه بزاف ديال لڤيراجات."Google Earth"، earth.google.com، مؤرشف من الأصل ف 22 أبريل 2022.

 لما 
واد بوزنيقة هو واد موسمي، تاينشط بشكل كبير فاش تاطيح الشتا، و فيه شي عيون، لما فيها قليل. لمصب ديال لواد كايتأثر ب لماريا، حيت تايعمر لمصب كامل ف لوقت ديال لمد (مارية طالعة)، و تايخوى فوقت لجزر (مارية حسيبة)، إلا شي بلايص سياحية لي تايبقى فيها لما النهار كامل، بسباب التهيئة ديال لواد لي كاتحبس لما.

 لبيئة 

واد بوزنيقة كايتميز ب لغنى لبيئي ديالو، خصوصا ف شّتوة، حيت بزاف ديال الطيور د لما و لبر، و النباتات د لما تا هوما، تايعيشو فيه، و زيد تا الزواحف و لبرمائيات بحال لفكارن د لما و الجران وغيرها، ف لوقت لي لمصب ديال لواد، هو مكان مفضل عند الطيور ديال لبحر."شواطئ بوزنيقة.. ملاذ الراغبين في الهروب من قيض الصيف"، Map Ecology، 30 يونيو 2021، مؤرشف من الأصل في 1 مايو 2022، اطلع عليه بتاريخ 30 أبريل 2022.

 التلوث 
مزال ماتدارتش شي دراسة مفصلة على لوضع د لبيئة ديال واد بوزنيقة، خاصة أنو تايقطع لحي الصناعي ديال مدينة بوزنيقة، و تايدوز على المدينة لي فيها عدد متوسط ديال الكثافة د السكان، زيادة على لأراضي د لفلاحة لمسقية.

 لمصب 
وصلة=//upload.wikimedia.org/wikipedia/commons/thumb/2/24/مصب واد بوزنيقة على المحيط الأطلسي.jpg/220px-مصب واد بوزنيقة على المحيط الأطلسي.jpg|تصغير|المصب ديال واد بوزنيقة|274x274بك
لمصب ديال واد بوزنيقة هو مصب واسع و محلول على لمحيط لأطلسي، تهيئات الجنبات ديالو ب لحجر والسيمة، و دارو فالجهة ليمنة ديالو مون متوسط باش يسهلو لحركة ديال لفلايك و ليخوت وقت لماريا، أما وقت لجزر، تايخوا لمصب ديال لواد، و تايبان الصخر والرملة لي ف لقاع. هاد لمصب عزيز على الطيور ديال لبحر، خاصة النوارس.""اللواء الازرق" يرفرف بشاطئ بوزنيقة للسنة الخامسة عشرة على التوالي"، Map Ecology، 05 أغسطس 2021، مؤرشف من الأصل في 1 مايو 2022، اطلع عليه بتاريخ 30 أبريل 2022.

 لاستغلال 
وصلة=//upload.wikimedia.org/wikipedia/commons/thumb/8/89/%D9%82%D8%A7%D8%B1%D8%A8_%D8%B5%D9%8A%D8%AF_%D8%AA%D9%82%D9%84%D9%8A%D8%AF%D9%8A_%D9%85%D9%86_%D9%88%D8%A7%D8%AF_%D8%A8%D9%88%D8%B2%D9%86%D9%8A%D9%82%D8%A9%D8%8C_%D9%82%D8%B1%D8%A8_%D8%A7%D9%84%D9%85%D8%B5%D8%A8.jpg/220px-%D9%82%D8%A7%D8%B1%D8%A8_%D8%B5%D9%8A%D8%AF_%D8%AA%D9%82%D9%84%D9%8A%D8%AF%D9%8A_%D9%85%D9%86_%D9%88%D8%A7%D8%AF_%D8%A8%D9%88%D8%B2%D9%86%D9%8A%D9%82%D8%A9%D8%8C_%D9%82%D8%B1%D8%A8_%D8%A7%D9%84%D9%85%D8%B5%D8%A8.jpg|تصغير|فلوكة ديال الصيد التقليدي من واد بوزنيقة|275x275بك
تايدوز هاد لواد على بزاف ديال لأراضي د لفلاحة، بالتالي تايستاغلوه لفلّاحا ف السقي فاش تايكون فيه لما، كيف ما تايستاغلو الناس ديال بوزنيقة هاد لواد باش يرميو شي نواع د الزبل، كيف ما عندو دور ف لحي الصناعي ديال بوزنيقة، حيت تايصرفو فيه شي نواع دالزبل.

لواد ديال بوزنيقة تايعطي قيمة سياحية كبيرة للملعب ديال لݣولف لي تايدوز وسط منو، بحالو بحال، التجزئات د السكنة لي تايدوز حداها.

واد بوزنيقة فيه مرسى صغيرة ديال لفلايك د الصيد التقليدي، و ريسطورا شعبية ديال لحوت على لواد. زيادة على أن مصب لواد مكان مفضل عند الصيادين ف لقصبة لي تايجيو لهاد لبلاصة من لمغريب كامل، هذا بالاضافة لكون مصب لواد مكان مزيان للاستجمام، خاصة فالصيف، حيت تايستقبل عدد كبير ديال السياح.

 مصادر 

ب
ب
ب
ب
تصنيف:مقالات فيها مصدر و 3000 بايت